Document ID: 32007R0939

32007R0939
L 207/3
SLUŽBENI LIST EUROPSKE UNIJE
07.08.2007.
UREDBA KOMISIJE (EZ) br. 939/2007
od 7. kolovoza 2007.
o izmjeni Uredbe (EZ) br. 917/2004 o utvrđivanju detaljnih pravila za primjenu Uredbe Vijeća (EZ) br. 797/2004 o mjerama za poboljšanje općih uvjeta proizvodnje i stavljanja na tržište pčelarskih proizvoda
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske Zajednice,
uzimajući u obzir Uredbu Vijeća (EZ) br. 797/2004 od 26. travnja 2004. o mjerama za poboljšanje općih uvjeta proizvodnje i stavljanja na tržište pčelarskih proizvoda (1), a posebno njezin članak 6.,
budući da:
(1)
Uredba Komisije (EZ) br. 917/2004 (2) utvrđuje odredbe za provedbu nacionalnih godišnjih programa predviđenih Uredbom (EZ) br. 797/2004. Financijska potpora Zajednice tim programima zasniva se na popisu pčela u svakoj državi članici kako je navedeno u Prilogu Uredbi (EZ) br. 917/2004.
(2)
Prema obavijestima država članica kojima se ažuriraju strukturalni podaci o stanju u tom sektoru u skladu s člankom 1. točkom (a) Uredbe (EZ) br. 917/2004, došlo je do promjena u broju košnica.
(3)
Uredbu (EZ) br. 917/2004 treba stoga na odgovarajući način izmijeniti.
(4)
Budući da je s člankom 2. stavkom 3. Uredbe (EZ) br. 917/2004 određen 31. kolovoz kao konačan datum za provedbu mjera u okviru godišnjih programa, ova bi se Uredba trebala primjenjivati od tržišne godine 2007./2008.
(5)
Mjere predviđene ovom Uredbom u skladu su s mišljenjem Upravljačkog odbora za meso peradi i jaja,
DONIJELA JE OVU UREDBU:
Članak 1.
Prilog I. Uredbi (EZ) br. 917/2004 zamjenjuje se tekstom navedenim u Prilogu ovoj Uredbi.
Članak 2.
Ova Uredba stupa na snagu trećeg dana od dana objave u Službenom listu Europske unije.
Primjenjuje se prvi put na godišnje programe koji se odnose na tržišnu godinu 2007./2008.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 7. kolovoza 2007.

Labels: 7
3
15
6